Адзіная праблема дарыдаўскага стадыёну — лёжа прэсы. Мала таго што разьмешчана на ўсходняй трыбуне — у ясны дзень сонца б’е проста ў вочы, — да таго ж разьлічана толькі на трох прадстаўнікоў журналісцкай прафэсіі. Адно з крэслаў займае судзьдзя-інфарматар з усімі прычындаламі. Добра, што стадыён у суботу быў запоўнены толькі напалову: вольных месцаў хапала. А калі на арэне будзе аншляг? У гэтым пляне VIP-лёжа выглядала куды больш паважна — і месцаў болей, і, здаецца, ад дажджу лепей абароніць. У суботу, напэўна, большасьць спартовых заўзятараў аддалі перавагу хакейнаму паўфіналу Канада—Расея. Таму знайсьці вольнае месца на заходняй трыбуне не ўяўляла цяжкасьцяў.